2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 860 της 12/18 Δεκ. 1968 (ΦΕΚ Α' 302) Περί παροχής χρηματικών δανείων εις τους φοιτητάς των Ανωτάτων Εκπαιδευτικών Ιδρυμάτων. Έχοντες υπ' όψει: 1)Το άρθρ. 1 του Α.Ν. 550/1968 «περί παροχής δανείων και δωρεάν συγγραμμάτων εις τους φοιτητάς των Ανωτάτων Εκπαιδευτικών Ιδρυμάτων» και 2)Την υπ' αριθ. 810/1968 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Δικαιούχοι δανειοδοτήσεως Άρθρ.1.-1.Από του ακαδημαϊκού έτους 19681969 χορηγούνται παρά του Κράτους χρηματικά δάνεια εις τους φοιτητάς των ανωτάτων εκπαιδευτικών ιδρυμάτων της ημεδαπής, προς διευκόλυνσιν αυτών εις τας σπουδάς των. 2.Τα δάνεια ταύτα χορηγούνται υπό τας προϋποθέσεις, ότι: α)ο φοιτητής προσήλθεν ανελλιπώς κατά τας τμηματικάς εξετάσεις, έλαβε γενικήν βαθμολογίαν τουλάχιστον 7 και επεδείξατο διαγωγήν κοσμιωτάτην, δεν έτυχεν οιασδήποτε υποτροφίας δεν κέκτηται εξ ιδίας περιουσίας προσόδους άνω των 2.500 δραχμών μηνιαίως και β)οι γονείς του δεν κέκτηνται προσόδους άνω των 5.000 δραχμών μηνιαίως. Εφ' όσον παρά ταις Ανωτάταις Σχολαίς φοιτώσι περάν του ενός τέκνα και μέχρι τριών, το ποσόν δραχ. 5.000 προσαυξάνεται κατά δραχ. 2.000 δι' έκαστον των δύο τέκνων. Προκειμένου περί πολυτέκνων, το ποσόν των δραχ. 5.000 αυξάνεται εις δραχ. 12.000, άνευ περαιτέρω ετέρας προσαυξήσεως. 3.Αι διατάξεις της προηγουμένης παραγράφου εφαρμόζονται και δια τους εισαγομένους  εκάστοτε εις τα ανώτατα εκπαιδευτικά ιδρύματα και εις ποσοστόν ουχί ανώτερον του  20% των εισαχθέντων εις εκάστην Σχολήν ή  Τμήμα   Σχολής   κατά   σειράν   επιτυχίας   και  υπό την προϋπόθεσιν, ότι η εν τω απολυτηρίω των αναγραφομένη διαγωγή τυγχάνει κοσμιωτάτη. (Αντί της σελ. 68,21(β) Σελ. 68,21(γ) Τεύχος 368-Σελ. 87 Ευκολίες σε φοιτητές 31.Α.ι.1-2 Οι εισαγόμενοι άνευ εξετάσεων δικαιούνται δανειοδοτήσεως πέραν του ποσοστού 20%, εφ' όσον έτυχον απολυτηρίου σχολείων μέσης εκπαιδεύσεως γενικής βαθμολογίας τουλάχιστον «λίαν καλώς» και επεδείξαντο διαγωγήν κοσμιωτάτην. 4.Τα δάνεια ταύτα είναι άτοκα. Δια την παροχήν των απαιτείται δήλωσις, υποβαλλομένη εις την Γραμματείαν της οικείας Σχολής, του πατρός ή της χήρας μητρός και, εν ελλείψει τούτων, του κηδεμόνος περί συγκαταθέσεως χορηγήσεως του δανείου. Εν ελλείψει των άνω προσώπων δεν απαιτείται σχετική δήλωσις. Η διάταξις της παρούσης παραγράφου δεν έχει εφαρμογήν προκειμένου περί ενηλίκων ή εγγάμων φοιτητών. Ποσόν δανείου Άρθρ.2.-1.Το ποσόν του χορηγουμένου δανείου εις τους περί ων το άρθρ. 1 φοιτητάς ορίζεται εις δραχ. 1.500 μηνιαίως και δια 8 μήνας ετησίως καθ' έκαστον ακαδημαϊκόν έτος. Το σύνολον των χρηματικών δανείων δεν δύναται να υπερβή τας 48.000 δραχμών δι' έκαστον φοιτητήν Σχολής τετραετούς φοιτήσεως, τας 60.000 δραχμών δι' έκαστον φοιτητήν Σχολής πενταετούς φοιτήσεως και τας 72.000 δραχμών δι' έκαστον φοιτητήν Σχολής εξαετούς φοιτήσεως. 2.Η δανειοδότησις, συνομολογουμένη επί ετησίας βάσεως, θα πραγματοποιήται τμηματικώς, ανά δίμηνον, επί τη υπογραφή τριπλοτύπου ηριθμημένης αποδείξεως. Διαδικασία δανειοδοτήσεως Άρθρ.3.-1.Εις την αρχήν εκάστου ακαδημαϊκού έτους, έκαστον των ανωτάτων εκπαιδευτικών ιδρυμάτων υποβάλλει εις το Υπουργείον Εθνικής Παιδείας και Θρησκευμάτων στοιχεία περί του απαιτουμένου χρηματικού ποσού δια την δανειοδότησιν των κατά το άρθρ. 1 του παρόντος δικαιουμένων. Βάσει των στοιχείων τούτων, εκδίδονται υπό της Υπηρεσίας Εντελλομένων Εξόδων του Υπουργείου τούτου, τμηματικώς, χρηματικά εντάλματα προπληρωμής δι' έκαστον ανώτατον εκπαιδευτικόν ίδρυμα και επ' ονόματι του Προϊσταμένου των Οικονομικών Υπηρεσιών αυτού, καλύπτοντα το σύνολον του απαιτουμένου, κατά ακαδημαϊκόν έτος, ποσού. 2.Τα χρηματικά ταύτα εντάλματα θα τακτοποιώνται δι' υποβολής ηριθμημένων αποδείξεων των δανειοδοτηθέντων φοιτητών, δεόντως τεθεωρημένων υπό της Γραμματείας της οικείας Σχολής. Σελ. 68,22(γ) Τεύχος 368-Σελ. 88  3.Παρ' εκάστου διανειοδοτουμένου φοιτητού υπογράφεται εις διπλούν ομόλογον επί ειδικού εντύπου, ενιαίου δι' απάσας τας Σχολάς, δια το ληφθησόμενον κατά ακαδημαϊκόν έτος δάνειον. Επ' αυτού σημειούνται εκάστοτε τα ληφθέντα χρηματικά ποσά. 4.Τα ομόλογα θεωρούνται υπό του Πρυτάνεως του ανωτάτου εκπαιδευτικού ιδρύματος και του προϊσταμένου των οικονομικών υπηρεσιών αυτού. 5.Αντίγραφον των ομολόγων αποστέλλεται εις το Γενικόν Λογιστήριον του Κράτους, εις το τέλος εκάστου ακαδημαϊκού έτους. Εξυπηρέτησις φοιτητικών δανείων Άρθρ.4.-1.Τα χρηματικά δάνεια εξοφλούνται εις 48 μηνιαίας δόσεις, αρχής γινομένης από του εικοστού πέμπτου μηνός από της λήψεως του πτυχίου, δια της καταβολής των αναλογουσών δόσεων εις το Δημόσιον Ταμείον της κατοικίας του υποχρέου. Εν περιπτώσει στρατεύσεως του υποχρέου μετά την λήψιν του πτυχίου και προ της ενάρξεως εξυπηρετήσεως του δανείου, ο χρόνος εξυπηρετήσεως παρατείνεται κατά τον χρόνον καθ' ον ο υπόχρεως τελεί εν στρατεύσει. Εις περίπτωσιν στρατεύσεως μετά την έναρξιν εξυπηρετήσεως του δανείου, αύτη διακόπτεται κατά την διάρκειαν της στρατεύσεως. 2.Διακοπτομένων των σπουδών υπό του φοιτητού, δια χρονικόν διάστημα πλέον του έτους, το ληφθέν υπό τούτου συνολικόν ποσόν του δανείου, καθίσταται αμέσως απαιτητόν, εισπραττόμενον κατά τας εκάστοτε ισχυούσας διατάξεις περί εισπράξεως δημοσίων εσόδων. Η λόγω στρατεύσεως και μέχρι πέρατος ταύτης διακοπή δεν προσμετρείται δια τον υπολογισμόν του ως άνω χρονικού διαστήματος. Η λόγω ασθενείας του φοιτητού διακοπή των σπουδών του πέραν των δύο ετών, συνεπάγεται την επιστροφήν του υπό τούτου ληφθέντος ποσού του δανείου εις 36 μηνιαίας, δόσεις, της πρώτης καταβλητέας εντός μηνός από της συμπληρώσεως έτους από της διακοπής των σπουδών. Εν οικονομική αδυναμία τούτου, το δάνειον διαγράφεται δι' αποφάσεως του Υπουργού Οικονομικών, μετά σύμφωνον γνώμην της Επιτροπής του άρθρ. 17 του Νόμ. 5940/1933. 31.Α.ι.2 Ευκολίες σε φοιτητές 3.Επισυμβάντος θανάτου του υποχρέου εκ δανείου φοιτητού το οφειλούμενον ποσόν δανείου τυγχάνει απαιτητόν, μόνον εις περίπτωσιν υπάρξεως ατομικής περιουσίας αυτού. Άλλως τούτο διαγράφεται δι' αποφάσεως του Υπουργού Οικονομικών, μετά σύμφωνον γνώμην της Επιτροπής του άρθρ. 17 του Νόμ. 5940/1933. 4.Τα ανώτατα εκπαιδευτικά ιδρύματα υποχρεούνται, άμα τη λήψει του πτυχίου των δανειοδοτηθέντων φοιτητών, να συντάσσωσι, βάσει των επί μέρους ομολόγων, ονομαστικήν κατάστασιν αυτών, μετά του συνολικού ποσού του ληφθέντος δανείου και της διευθύνσεως της κατοικίας των και ν' αποστέλλωσι ταύτην εις το οικείον Δημόσιον Ταμείον δια την βεβαίωσιν του οφειλομένου ποσού και την παρακολούθησιν της εισπράξεως των καθορισθεισών δόσεων προς εξόφλησίν του. Αντίγραφον της καταστάσεως ταύτης αποστέλλεται εις το Γενικόν Λογιστήριον του Κράτους. Η λήψις του πτυχίου δέον να πραγματοποιηθή εντός ευλόγου χρονικού διαστήματος, πάντως δε ουχί πέραν των δύο ετών από της λήξεως των σπουδών. Άλλως, το δανειοδοτηθέν ποσόν βεβαιούται άμα τω πέρατι της διετίας. 5.Καθυστέρησις καταβολής τριών εν συνεχεία δόσεων καθιστά άπαν το δάνειον ληξιπρόθεσμον και απαιτητόν. 6.Δια την είσπραξιν του δανείου εφαρμόζονται αναλόγως αι διατάξεις περί εισπράξεως δημοσίων εσόδων. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.